CELEX: 32010R1155
Language: ro
Date: 2010-12-01 00:00:00
Title: Regulamentul (UE) nr. 1155/2010 al Comisiei din 1 decembrie 2010 privind clasificarea anumitor mărfuri în Nomenclatura combinată

9.12.2010   
            
            
               RO
            
            
               Jurnalul Oficial al Uniunii Europene
            
            
               L 324/42
            
         REGULAMENTUL (UE) NR. 1155/2010 AL COMISIEI
   din 1 decembrie 2010
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexată la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii Combinate. Aceste reguli se aplică, de asemenea, oricărei alte nomenclaturi bazate integral sau parțial pe aceasta, sau care îi adaugă acesteia subdiviziuni suplimentare, și care este stabilită prin dispoziții specifice ale Uniunii în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana (1) a tabelului din anexă trebuie clasificate la codul NC indicat în coloana (2), pe baza motivelor care figurează în coloana (3) a tabelului menționat.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
   Articolul 2
   Informațiile tarifare obligatorii furnizate de autoritățile vamale ale statelor membre, care nu sunt conforme cu dispozițiile prezentului regulament, pot fi invocate în continuare, pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 1 decembrie 2010.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Articol compozit, constituit dintr-o ramură de cireș artificială, becuri electrice și un transformator electric. Aceste componente sunt atașate astfel încât să formeze un ansamblu practic inseparabil.
                  Ramura artificială se aseamănă cu produsul natural (o ramură de cireș înflorit) și este fabricată prin asamblarea unor părți diferite (hârtie maro care imită crengile, sârme cu rol de susținere, benzi adezive cu rol de fixare, material textil alb care imită petalele florilor și mici piese din plastic care susțin florile). Părțile sunt legate, lipite și montate împreună.
                  În ramura artificială este integrată o ghirlandă electrică cu 60 de micro-becuri. Becurile reprezintă pistilurile florilor. Ca urmare a mărimii lor, becurile produc un efect de iluminare redus. Cablul electric al ghirlandei de micro-becuri este complet acoperit de ramură. Din ramura principală iese cablul electric rămas, în lungime de câțiva metri, care intră într-un transformator electric.
                  Articolul nu stă în poziție verticală și nici nu are părți cu ajutorul cărora să poată fi atârnat. Articolul este proiectat pentru a fi plasat într-o vază.
                  (ramură de cireș artificială)
                  (A se vedea fotografiile nr. 654 A, B și C) (1)
                  
               
               
                  6702 90 00
               
               
                  Clasificarea se stabilește pe baza regulilor generale (RGI) 1, 3 (b) și 6 pentru interpretarea Nomenclaturii Combinate, precum și pe baza textului codurilor NC 6702 și 6702 90 00.
                  Articolul este constituit din produse compozite în sensul RGI 3 (b), respectiv flori artificiale de la poziția 6702, becuri electrice de la poziția 9405 și un transformator electric de la subpoziția 8504. Becurile electrice sunt integrate în ramura cu flori artificială, astfel încât să formeze un ansamblu inseparabil [a se vedea, de asemenea, Notele explicative ale Sistemului armonizat pentru RGI 3 (b), (IX)].
                  Având în vedere caracteristicile sale obiective (se aseamănă cu o floare artificială tipică; becurile sunt mici și produc un efect de iluminare redus), rezultă că articolul este proiectat mai ales pentru a fi plasat într-o vază și a decora camera imitând florile. Iluminarea constituie numai un efect suplimentar, care accentuează efectul decorativ. În consecință, ramura cu flori artificială este componenta care conferă articolului caracterul său esențial (și anume, de articol decorativ) în sensul RGI 3 (b).
                  Articolul nu poate fi clasificat ca lampă de la poziția 9405, deoarece nu este proiectat în primul rând pentru a ilumina, de exemplu, o cameră și nici nu este o lampă specializată [a se vedea, de asemenea, Notele explicative ale Sistemului armonizat pentru poziția 9405, (I), (1) și (3)].
                  Ramura cu flori artificială se aseamănă cu produsul natural [a se vedea, de asemenea, Notele explicative ale Sistemului armonizat pentru poziția 6702, (1)]. Prin urmare, articolul trebuie clasificat la poziția 6702, ca „flori artificiale”.
               
            
         
      
                  
                     
               
               
                  
                     
               
               
                  
                     
               
            
                  654 A
               
               
                  654 B
               
               
                  654 C
               
            
         (1)  Imaginile au caracter pur informativ.